b'\n_START_ARTICLE_\nBatu Gibraltar\n_START_SECTION_\nIstana Moor\n_START_PARAGRAPH_\nIstana Moor merupakan suatu bangunan peninggalan daripada pemerintahan\xc2\xa0Moor ke atas Gibraltar yang bertahan selama 710 tahun. Istana ini dibina pada 711 M ketika Tariq ibn Ziyad\xc2\xa0mendarat di atas Batu tersebut yang turut dinamakan sempena beliau.\xc2\xa0Seorang sejarawan Muslim abad ke-17 bernama Al-Maqqari menulis bahawa Tariq membakar kapal-kapalnya sebaik sahaja dia mendarat di tanjung itu.\n_START_SECTION_\nPerang Dunia Kedua dan seterusnya\n_START_PARAGRAPH_\nApabila Perang Dunia Kedua\xc2\xa0berlaku pada tahun 1939, pihak berkuasa memindahkan penduduk awam untuk Maghribi, United Kingdom, Jamaica\xc2\xa0serta\xc2\xa0Madeira supaya tentera British boleh mengubui Gibraltar daripada serangan askar Jerman yang mungkin akan berlaku. Pada 1942 terdapat lebih daripada 30,000 orang anggota tentera, kelasi serta juruterbang British yang bertugas di Batu. Mereka mengembangkan sistem terowong yang sedia ada menjadikannya teras utama dalam mempertahankan laluan perkapalan di laut Mediterranean.\n_START_SECTION_\nRizab Alam\n_START_PARAGRAPH_\nKira-kira 40% kawasan tanah Gibraltar telah diisytiharkan sebagai rizab alam semula jadi\xc2\xa0pada tahun 1993.'